3.0 ลักษณะการประกอบธุรกิจ

3.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท ไออาร์พีซี จำกัด (มหาชน) “ IRPC ”

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจาก IRPC
  และได้ขยายธุรกิจในการผลิตและจำหน่ายปูนเม็ดและปูนซีเมนต์

  ต่อมาในปี 2534 บริษัทฯ ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ
  99.99 เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และเมื่อวันที่ 17 กุมภาพันธ์ 2537 บริษัทฯ
  ได้จดทะเบียนเป็นบริษัทมหาชนจำกัด โดยบริษัทฯได้เริ่มผลิตปูนสำเร็จรูปตั้งแต่ปี 2539

  ตลอดระยะเวลาที่ผ่านมา บริษัทฯได้พัฒนาองค์กรอย่างต่อเนื่องและจริงจัง
  เพื่อเป็นบริษัทฯที่ดีของคนไทยที่มีความทันสมัยและมีศักยภาพในการแข่งขันในระดับสากล
  และเพื่อความพร้อมในการเป็นส่วนหนึ่งในการขับเคลื่อนเศรษฐกิจไทยให้เจริญก้าวหน้าอย่างมั่นคงต่อไป
  ในรอบปี 2553 ที่ผ่านมาได้มีการพัฒนาองค์กรสรุปได้ ดังนี้

-   ภาระหนี้คงค้างลดลง

  ในช่วงปี 2552-2553 ที่ผ่านมา บริษัทฯได้ชำระหนี้ทั้งจำนวนให้กับเจ้าหนี้ส่วนใหญ่
  ส่งผลให้ภาระหนี้คงค้างของบริษัทฯภายหลังการยกเลิกการฟื้นฟูกิจการลดลงอย่างมีนัยสำคัญ

  นอกจากนี้ ในเดือนกรกฎาคม 2553
  ศาลฏีกาได้มีคำสั่งอนุญาตให้เจ้าหนี้ผู้คัดค้านการซื้อหนี้คืนที่เหลือทั้งหมดถอนคำร้องอุทธรณ์คำสั่งของศาลล้มละลายกลางได้
  ซึ่งเจ้าหนี้ผู้คัดค้านดังกล่าวได้รับดร๊าฟและแคชเชียร์เช็คสำหรับค่าซื้อหนี้คืนเรียบร้อยแล้ว
  บริษัทฯจึงไม่มีภาระหนี้คงค้างภายใต้โครงการซื้อหนี้คืนโดยมีส่วนลดอีกต่อไป

- โรงไฟฟ้าพลังงานความร้อนทิ้งเฟส 3 (Waste Heat Recovery Power Plant– Phase 3)

  ในปี 2553 ที่ผ่านมา บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัท)
  ได้ลงทุนเพิ่มเติมเพื่อขยายกำลังการผลิตไฟฟ้าของโรงไฟฟ้าพลังงานความร้อนทิ้งเฟส 3 อีก 18
  เมกกะวัตต์ โดยมีมูลค่าการลงทุนประมาณ 370 ล้านบาท
  ซึ่งเมื่อรวมกับกำลังการผลิตโรงไฟฟ้าพลังงานความร้อนทิ้งที่มีอยู่เดิมขนาด 36 เมกกะวัตต์
  ทำให้ปัจจุบันมีกำลังการผลิตไฟฟ้าจากโรงไฟฟ้าพลังงานความร้อนทิ้งรวม 54 เมกกะวัตต์
  โครงการดังกล่าวนอกจากจะช่วยประหยัดต้นทุนด้านพลังงานให้กลุ่มบริษัททีพีไอโพลีนได้ประมาณปีละ
  750 – 800 ล้านบาทแล้ว ทั้งนี้โครงการโรงไฟฟ้าพลังงานความร้อนทิ้งเฟส 3
  ดังกล่าวได้รับการส่งเสริมการลงทุนจากคณะกรรมการส่งเสริมการลงทุน
  และสามารถดำเนินการได้ในเชิงพาณิชย์ตั้งแต่ต้นปี 2554

  โครงการดังกล่าวนี้นอกจากจะทำให้กลุ่มบริษัททีพีไอโพลีนสามารถประหยัดต้นทุนในการซื้อไฟฟ้าจากแหล่งภายนอกแล้ว
  ยังเป็นโครงการที่ช่วยลดผลกระทบต่อสิ่งแวดล้อม
  สามารถลดปริมาณการปล่อยก๊าซคาร์บอนไดออกไซด์
  ซึ่งเป็นสาเหตุที่ทำให้เกิดก๊าซเรือนกระจกตัวสำคัญที่ทำให้เกิดภาวะโลกร้อน

  ทั้งนี้ บริษัท ทีพีไอ โพลีน เพาเวอร์ จำกัด
  อยู่ระหว่างการขอขึ้นทะเบียนเป็นผู้ลดการปล่อยก๊าซเรือนกระจกตามกลไกการพัฒนาที่สะอาด
  (Clean Development Mechanism - CDM) ตามพิธีสารเกียวโต ซึ่งจะทำให้บริษัท ทีพีไอ
  โพลีน เพาเวอร์ จำกัด สามารถที่จะได้รับ Carbondioxide credit
  ซึ่งจะช่วยเพิ่มรายได้ให้แก่กลุ่มบริษัทในเครือทีพีไอโพลีนด้วย

-   โรงงานแปรรูปขยะเป็นเชื้อเพลิงทดแทน (Refuse Derived Fuel – RDF Plant)

  บริษัท ทีพีไอ โพลีน เพาเวอร์ จำกัด
  ยังได้พัฒนาธุรกิจด้านพลังงานทดแทนซึ่งนับเป็นธุรกิจที่มีศักยภาพในการเติบโตที่สูงมาก
  โดยได้ลงทุนก่อสร้างโรงงานแปรรูปขยะเป็นเชื้อเพลิงทดแทน (RDF Plant)
  ซึ่งมีมูลค่าการลงทุนประมาณ 1,200 ล้านบาทโดยการนำขยะชุมชน ขยะเก่าจากบ่อฝังกลบ
  และขยะอุตสาหกรรม มาเข้ากระบวนการผลิตเป็นเชื้อเพลิงเพื่อทดแทนการใช้ถ่านหิน
  ซึ่งโครงการนำขยะมาแปรรูปเป็นเชื้อเพลิงทดแทน (RDF Plant)
  ทำให้บริษัทสามารถลดปริมาณการใช้ถ่านหินลงได้ประมาณร้อยละ 20 - 30 ต่อปี
  นอกจากนี้พลังงานจากขยะยังสามารถนำไปแปรรูปให้เป็นพลังงานไฟฟ้าเพื่อใช้ภายในโรงงานปูนซีเมนต์ได้ด้วย
  ซึ่งนอกจากจะเป็นการลดต้นทุนด้านพลังงานลงแล้ว
  ยังเป็นการลดการปล่อยก๊าซคาร์บอนไดออกไซด์ซึ่งเป็นสาเหตุสำคัญที่ทำให้เกิดปัญหาภาวะโลกร้อน
  โครงการดังกล่าวได้รับการส่งเสริมการลงทุนจากคณะกรรมการส่งเสริมการลงทุน
  และคาดว่าจะสามารถดำเนินการได้ในเชิงพาณิชย์ภายในปี 2554

-   โรงงานผลิตเชื้อเพลิงเหลว (Pyrolysis Plant)

  บริษัทฯยังได้ลงทุนก่อสร้างโรงงานผลิตเชื้อเพลิงเหลว (Pyrolysis Plant)
  ซึ่งมีมูลค่าการลงทุนประมาณ 550 ล้านบาท
  ซึ่งเป็นโครงการต่อเนื่องจากโครงการนำขยะมาแปรรูปเป็นเชื้อเพลิงทดแทน (RDF Plant)
  โดยเป็นโรงงานผลิตเชื้อเพลิงเหลวจากยางเก่าและพลาสติกซึ่งใช้เทคโนโลยีการผลิตที่ทันสมัย
  น้ำมันที่ผลิตได้จะนำมาใช้เป็นเชื้อเพลิงในกระบวนการผลิตปูนซีเมนต์ของบริษัทฯเอง
  ส่วนที่เหลือจะจำหน่ายให้แก่โรงกลั่นน้ำมัน
  โครงการดังกล่าวได้รับการส่งเสริมการลงทุนจากคณะกรรมการส่งเสริมการลงทุน
  และคาดว่าจะสามารถดำเนินการได้ในเชิงพาณิชย์ภายในปี 2554

-   โรงงานผลิตปุ๋ยอินทรีย์ (Fertilizer Plant)

  บริษัท ทีพีไอ โพลีน ชีวะอินทรีย์ จำกัด (ถือหุ้นร้อยละ 99.99 โดยบริษัท ทีพีไอ โพลีน
  เพาเวอร์ จำกัด ซึ่งเป็นบริษัทย่อยถือหุ้นร้อยละ 99.99 โดยบริษัทฯ)
  ได้ลงทุนก่อสร้างโรงงานผลิตปุ๋ยอินทรีย์ (Fertilizer Plant) มีมูลค่าการลงทุนประมาณ 560
  ล้านบาท โดยในช่วงต้นปี 2554 สามารถเปิดตัวผลิตภัณฑ์ปุ๋ยฮูมิคส์ ทีพีไอ
  (ใช้สำหรับปรับปรุงคุณภาพดิน) และปุ๋ยอินทรีย์โกร ออแกนิค ทีพีไอ
  (ใช้สำหรับเร่งการเจริญเติบโตของพืช)
  ซึ่งเป็นผลิตภัณฑ์จากสารอินทรีย์ธรรมชาติตามโครงการลดภาวะโลกร้อนของกลุ่มบริษัททีพีไอโพลีน
  โดยปุ๋ยอินทรีย์ธรรมชาติดังกล่าวได้ผ่านกรรมวิธีการผลิตที่ทันสมัย
  จึงมีคุณภาพตามมาตรฐานกรมวิชาการเกษตรและมาตรฐานกรมพัฒนาที่ดิน ปลอด ภัยต่อผู้ใช้
  ผู้บริโภค และสิ่งแวดล้อม โครงการดังกล่าวได้รับการส่งเสริมการลงทุนจากคณะ
  กรรมการส่งเสริมการลงทุน

-   ลงนามในสัมปทานปิโตรเลียม

  เมื่อวันที่ 8 กุมภาพันธ์ 2554 บริษัท ทีพีไอ โพลีน เพาเวอร์ จำกัด
  ได้ลงนามในสัมปทานปิโตรเลียม เลขที่ 2/2554/110 แปลงสำรวจบนบกหมายเลข L 29/50
  กับกระทรวงพลังงาน เพื่อเป็นผู้รับสัมปทานในการดำเนินธุรกิจสำรวจและผลิตปิโตรเลียม

-   พัฒนาผลิตภัณฑ์ที่เป็นมิตรต่อสิ่งแวดล้อม

-   ผลิตภัณฑ์ ปุ๋ยฮูมิคส์ และปุ๋ยอินทรีย์โกร ออแกนิค ทีพีไอ

  ผลิตภัณฑ์ปุ๋ยฮูมิคส์ และปุ๋ยอินทรีย์โกร ออแกนิค ทีพีไอ
  เป็นผลิตภัณฑ์จากสารอินทรีย์ธรรมชาติตามโครงการลดภาวะโลกร้อน ดำเนินการภายใต้บริษัท
  ทีพีไอ โพลีน ชีวะอินทรีย์ จำกัด ปุ๋ยอินทรีย์ธรรมชาติดังกล่าวเป็นสารอินทรีย์จากพืช ผัก ใบไม้
  เศษอาหาร นำไปผ่านกรรมวิธีการผลิตที่ทันสมัย จึงมีคุณภาพตามมาตรฐานกรมวิชาการเกษตร
  และมาตรฐานกรมพัฒนาที่ดิน ปลอดภัยต่อผู้ใช้ ผู้บริโภค และสิ่งแวดล้อม โดยมีรายละเอียด ดังนี้

-   ปุ๋ยฮูมิคส์ ทีพีไอ ได้รับใบสำคัญการขึ้นทะเบียนจากกรมวิชาการเกษตร
    ใช้สำหรับปรับปรุงคุณภาพดิน มีคุณสมบัติ ดังนี้

1.  ปรับสมดุลของดิน ช่วยฟื้นฟูดินให้ร่วนซุย อุ้มน้ำได้ดี มีสภาพเหมาะแก่การเจริญเติบโตของพืช

2.  ช่วยสร้างสมดุลของจุลินทรีย์ในดิน และเพิ่มปริมาณจุลินทรีย์ที่เป็นประโยชน์

3.  เพิ่มธาตุอาหารพืชในดิน มีสารช่วยจับแร่ธาตุต่างๆแล้วปลดปล่อยให้เป็นธาตุอาหารของพืช

4.  ลดค่าใช้จ่ายในการใช้ปุ๋ยเคมี

5.  ราคาถูก ช่วยประหยัด และลดต้นทุน

6.  ไม่มีสารตกค้างในดิน เนื่องจากเป็นสารอินทรีย์

-   ปุ๋ยอินทรีย์โกร ออแกนิค ทีพีไอ ได้รับใบสำคัญการขึ้นทะเบียนจากกรมวิชาการเกษตร
    ใช้สำหรับเร่งการเจริญเติบโตของพืช มีคุณสมบัติ ดังนี้

1.  สร้างความสมดุลของธาตุอาหารพืชในดิน ทำให้รากพืชดูดซึมได้มากขึ้น

2.  พืชสามารถใช้ปุ๋ยได้อย่างมีประสิทธิภาพ เนื่องจากเป็นสารอินทรีย์

3.  ช่วยเพิ่มผลผลิต

4.  ราคาถูก ช่วยลดต้นทุน

5.  ลดค่าใช้จ่ายในการใช้ปุ๋ยเคมี

  - พัฒนาผลิตภัณฑ์อย่างต่อเนื่อง

  1. บริษัทฯ ได้พัฒนาผลิตภัณฑ์ปูนซีเมนต์ ดังนี้

  - ปูนสำเร็จรูปสำหรับงานผนังเบา (M220)

  M 220 เป็นปูนสำเร็จรูปสำหรับงานผนังเบา ใช้สำหรับผสมเม็ดโฟม (Expanded Poly
  Styrene - EPS) และน้ำตามอัตราส่วนที่กำหนด สำหรับกรอกลงในช่องว่างของผนังที่ติดตั้ง
  Fibre Cement แผ่นเรียบที่เตรียมไว้ เพื่อทำเป็นผนังมวลเบา
  สามารถใช้ร่วมกับเครื่องมือพ่นปูนฉาบได้

-   ปูนสำเร็จรูปสำหรับงานทนกรด (M250)

  M 250 เป็นปูนสำเร็จรูปที่เหมาะกับงานที่ต้องการป้องกันการกัดกร่อนจากกรด
  ใช้ในการฉาบบางบนผนังคอนกรีต ผนังอิฐมอญ หรือ คอนกรีตบล็อค
  ที่ต้องการให้ทนต่อการกัดกร่อนจากกรด สามารถทนต่อกรดที่มีความเข้มข้นถึง pH3
  และสามารถผสมหินเพื่อใช้สำหรับงานคอนกรีตได้

  2. บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  ได้สร้างนวัตกรรมใหม่เพื่อช่วยส่งเสริมการใช้ความคิดสร้างสรรค์ในการออกแบบผลิตภัณฑ์ใหม่
  โดยให้ความใส่ใจต่อสิ่งแวดล้อม ดังนี้

  - คอนกรีตพื้นโรงงานอุตสาหกรรมทีพีไอ

  เหมาะสำหรับพื้นโรงงานอุตสาหกรรม มีคุณสมบัติพิเศษด้านความแข็งแรง ทนทาน
  สามารถทำการขัดมันที่ผิวได้ทันที ช่วยลดขั้นตอนการทำ Floor Hardener บนผิวหน้าคอนกรีต
  ลดปัญหาการกะเทาะหลุดร่อนของผิวหน้าคอนกรีต

-   คอนกรีตผสมเส้นใยเหล็กทีพีไอ

  เป็นคอนกรีตที่เหมาะสำหรับพื้นโรงงานอุตสาหกรรมขนาดใหญ่ มีคุณสมบัติพิเศษด้านความแข็งแกร่ง
  รับน้ำหนักได้ดี รับแรงดัด ประหยัดโดยไม่ต้องเสริมเหล็กตะแกรงในโครงสร้างพื้นคอนกรีต
  ลดการแตกร้าวของผิวหน้าคอนกรีต

  3.2 ภาพรวมการประกอบธุรกิจ ณ วันที่ 31 ธันวาคม 2553

3.3 รายละเอียดธุรกิจ

บริษัทฯและบริษัทในเครือประกอบธุรกิจ ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตและจำหน่ายผลิตภัณฑ์ปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 18
  ของปริมาณการจำหน่ายทั้งหมดในประเทศ
  และเป็นผู้ผลิตปูนสำเร็จรูปรายใหญ่หนึ่งในสองของประเทศ

2. ธุรกิจรับกำจัดกากอุตสาหกรรม

บริษัทฯ ยังดำเนินธุรกิจให้บริการกำจัดกากอุตสาหกรรมจากโรงงานต่างๆ ภายในประเทศ ภายใต้

ใบอนุญาตประกอบกิจการโรงงานปรับคุณภาพของเสียรวม

3. ธุรกิจเม็ดพลาสติก LDPE / EVA

  บริษัทฯ เป็นผู้ผลิตและจำหน่ายผลิตภัณฑ์เม็ดพลาสติก LDPE 2 ชนิด ได้แก่ LDPE Homopolymer
  (LDPE) และ LDPE Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯ มีส่วนแบ่งการตลาดในผลิตภัณฑ์เม็ดพลาสติก LDPE และ EVA สูงสุดในประเทศ
  ประมาณร้อยละ 25 และร้อยละ 65 ตามลำดับ ของปริมาณการจำหน่ายทั้งหมดในประเทศ
  นอกจากนี้บริษัทฯยังเป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิตเม็ดพลาสติก
  EVA

4. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตและจำหน่ายคอนกรีตผสมเสร็จรายใหญ่ของประเทศ โดยมีส่วนแบ่งการตลาดร้อยละ 13
  ของปริมาณการจำหน่ายทั้งหมดในประเทศ ภายใต้ตราทีพีไอ
  มีจุดเด่นด้านคุณภาพสินค้าและการพัฒนาปรับปรุงบริการอย่างต่อเนื่อง

  5. ธรุกิจผลิตกระเแสไฟฟ้า

  บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัทฯ)
  ดำเนินธุรกิจผลิตกระแสไฟฟ้าจากพลังงานความร้อนทิ้งโดยมีกำลังการผลิตขนาด 54 เมกกะวัตต์
  เป็นโรงงานที่นำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯ
  มาทำการผลิตกระแสไฟฟ้า โดยได้รับบัตรส่งเสริมการลงทุนจากคณะกรรมการส่งเสริมการลงทุน

  6. ธรุกิจสถานีให้บริการน้ำมันและก๊าซธรรมชาติ (NGV)

  บริษัท ทีพีไอ โพลีน เพาเวอร์ จำกัด ยังดำเนินธุรกิจสถานีให้บริการน้ำมันและก๊าซธรรมชาติ
  (NGV) ทั้งในกรุงเทพมหานครและต่างจังหวัด ภายใต้โลโก้ทีพีไอโพลีน
  โดยสถานีให้บริการก๊าซธรรมชาติ (NGV)
  ได้รับบัตรส่งเสริมการลงทุนจากคณะกรรมการส่งเสริมการลงทุน

7. ธุรกิจผลิตภัณฑ์ ปุ๋ยอินทรีย์ธรรมชาติ

  บริษัท ทีพีไอ โพลีน ชีวะอินทรีย์ จำกัด (ถือหุ้นร้อยละ 99.99 โดยบริษัท ทีพีไอ โพลีน
  เพาเวอร์ จำกัด) เป็นผู้ผลิตและจำหน่ายผลิตภัณฑ์ ปุ๋ยฮูมิคส์ (ใช้สำหรับปรับปรุงคุณภาพดิน)
  และปุ๋ยอินทรีย์โกร ออแกนิค (ใช้สำหรับเร่งการเจริญเติบโตของพืช) ภายใต้ตราทีพีไอ พีแอล
  โดยเป็นผลิตภัณฑ์จากสารอินทรีย์ธรรมชาติตามโครงการลดภาวะโลกร้อน
  ผ่านกรรมวิธีการผลิตที่ทันสมัย
  จึงมีคุณภาพตามมาตรฐานกรมวิชาการเกษตรและมาตรฐานกรมพัฒนาที่ดิน ปลอดภัยต่อผู้ใช้
  ผู้บริโภค และสิ่งแวดล้อม

  8. ธุรกิจผลิตแอมโมเนียมไนเตรทและกรดไนตริก

  บริษัท ไนเตรทไทย จำกัด (กิจการร่วมค้าของบริษัทฯ ถือหุ้นร้อยละ 50 โดยบริษัทฯ)
  เป็นผู้นำและครองส่วนแบ่งตลาดสูงสุดในประเทศโดยบริษัท ไนเตรทไทย จำกัด
  เป็นผู้ผลิตกรดไนตริกเพียงรายเดียวในประเทศ

  นอกจากนี้ บริษัทฯยังลงทุนในธุรกิจอื่นผ่านบริษัทย่อย บริษัทร่วมของบริษัทฯ
  ซึ่งครอบคลุมทั้งธุรกิจประกันชีวิต ธุรกิจพัฒนาที่ดินและที่พักอาศัย
  และธุรกิจรับจ้างขนส่งคอนกรีตผสมเสร็จ เป็นต้น

  โครงสร้างรายได้จากการขาย

หน่วย : ล้านบาท

+-----------+-------------+--------+----+----+----+----+----+----+
| ผลิตภัณฑ์    | ดำเนินการโดย | %      | 25 |    | 25 |    | 25 |    |
|           |             | กา     | 51 |    | 52 |    | 53 |    |
|           |             | รถือหุ้นข |    |    |    |    |    |    |
|           |             | องบริษัท |    |    |    |    |    |    |
+-----------+-------------+--------+----+----+----+----+----+----+
|           |             |        | ร  | %  | ร  | %  | ร  | %  |
|           |             |        | าย |    | าย |    | าย |    |
|           |             |        | ได้ |    | ได้ |    | ได้ |    |
+-----------+-------------+--------+----+----+----+----+----+----+
| ปูนซีเมนต์   | บมจ. ทีพีไอ   | -      | 13 | 5  | 12 | 5  | 13 | 5  |
|           | โพลีน        |        | ,3 | 2. | ,9 | 9. | ,4 | 6. |
|           |             |        | 87 | 07 | 94 | 44 | 77 | 76 |
+-----------+-------------+--------+----+----+----+----+----+----+
| คอนก      | บจก. ทีพีไอ   | 99.99  | 3  | 1  | 3  | 1  | 3  | 1  |
| รีตผสมเสร็จ | คอนกรีต      |        | ,5 | 3. | ,0 | 3. | ,3 | 3. |
|           |             |        | 80 | 93 | 17 | 80 | 06 | 92 |
+-----------+-------------+--------+----+----+----+----+----+----+
| เม็ดพลาสติก | บมจ. ทีพีไอ   | -      | 8  | 3  | 7  | 3  | 12 | 5  |
|           | โพลีน        |        | ,0 | 1. | ,1 | 2. | ,3 | 2. |
|           |             |        | 82 | 44 | 21 | 58 | 77 | 13 |
+-----------+-------------+--------+----+----+----+----+----+----+
| กระแสไฟฟ้า | บจก. ทีพีไอ โ | 99.99  | 7  | 2. | 9  | 4. | 1  | 5. |
| และธุรก    | พลีน เพาเวอร์ |        | 35 | 86 | 62 | 40 | ,3 | 64 |
| ิจสถานีบริกา |             |        |    |    |    |    | 40 |    |
| รน้ำมันและก |             |        |    |    |    |    |    |    |
| ๊าซธรรมชาติ |             |        |    |    |    |    |    |    |
+-----------+-------------+--------+----+----+----+----+----+----+
| แอมโมเ    | บจก. ไ      | 50.00  | 9  | 3. | 6  | 2. | 7  | 3. |
| นียมไนเตรท | นเตรทไทย 1/ |        | 08 | 53 | 52 | 98 | 83 | 30 |
+-----------+-------------+--------+----+----+----+----+----+----+
| อื่น ๆ      |             |        | (  | (3 | (  | (  | (  | (  |
|           |             |        | 98 | .8 | 2, | 13 | 7, | 31 |
|           |             |        | 4) | 3) | 88 | .2 | 53 | .7 |
|           |             |        |    |    | 5) | 0) | 9) | 5) |
+-----------+-------------+--------+----+----+----+----+----+----+
| รวม       |             |        | 25 | 10 | 21 | 10 | 23 | 10 |
|           |             |        | ,7 | 0. | ,8 | 0. | ,7 | 0. |
|           |             |        | 08 | 00 | 60 | 00 | 44 | 00 |
+-----------+-------------+--------+----+----+----+----+----+----+

หมายเหตุ : 1/ เป็นกิจการร่วมค้า

3.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ รวมถึงเม็ดพลาสติกและผลิตภัณฑ์อื่นๆในเครือทีพีไอโพลีน
  ทั้งในประเทศและต่างประเทศ
  โดยมีความมุ่งมั่นที่จะเพิ่มประสิทธิภาพการผลิตโดยลดต้นทุนด้านพลังงาน เน้นคุณภาพสินค้า
  โดยผลิตสินค้าที่เป็นมิตรกับสิ่งแวดล้อม พัฒนาประสิทธิภาพระบบการจัดส่ง
  ระบบการจัดสภาพสิ่งแวดล้อม ความปลอดภัยและอาชีวอนามัยของพนักงาน
  โดยมีการกำกับดูแลกิจการที่ดีรวมถึงการมีส่วนร่วมในการช่วยเหลือสังคม